
קרן יחד – יוזמה חברתית לדורות (ע"ר), ערבות הדדית ליתומים ולאלמנות.
הקרן הוקמה כמיזם של חסד, במטרה לתת מענה מכובד ומאורגן למקרי פטירה של ראש משפחה אב או אם כשמשאירים אחריהם משפחה וילדים יתומים ל"ע.   הקרן שמה לנגד עיניה 4  יעדים: 1. לתת ביטחון כלכלי משמעותי למשפחה שהתייתמה בטווח קצר ומהיר, תוך שמירה על פרטיותה וכבודה של המשפחה.  2. להקל על הקהילה, והמשפחה הקרובה, שלא יישאו לבד בעול הקמת קרן ייעודית במקרה של פטירה ויתמות בסביבתם הקרובה. 3. לצמצם את המגביות ו"השנור" סביב מקרי פטירה, דרכי פעולה עם עלויות יקרות כשלא תמיד מצליחות לסייע למשפחה.  4. לבנות קהילת חסד גדולה של ערבות הדדית רחבה אחד בשביל כולם וכולם בשביל אחד, ע"י תרומה של כסף קטן – שהופך לכסף גדול.
דרכי פעולת הקרן: 
שלב ההקמה: רישום וקליטת אלפי משפחות ונרשמים החותמים על טופס הצטרפות קצר הכולל: רישום פרטים אישיים, הסכמה להיות חבר בקרן, רישום פרטי כרטיס אשראי או חתימה על הוראת קבע בנקאית וחתימה על הצהרת בריאות. ההצטרפות  לקרן כוללת תשלום חד פעמי של 36 ₪. ניתן להירשם באתר "קרן יחד" או בטלפון: 02-6280032, או בשליחת טופס הרישום בדואר או בפקס.
שלב ההפעלה: כשמספר הנרשמים יגיע ל- 5,000 חברים ומעלה אם חלילה יקרה אסון לאחד מהחברים, תתבצע גבייה חד פעמית מכל חברי הקרן של עד 10 ₪ עבור כל יתום. (יתום לא נשוי עד גיל 30, ובמקרים מסוימים גם יתום נשוי זכאי לקבל עפ"י תקנון הקרן). כך שלכל יתום תוקם קרן של בין 50,000 ₪ - ועד 150,000 ₪ (כשהקהילה תגיע ל- 15,000 חברים ועפ"י תקנון הקרן). יש להדגיש כי בכל מצב לא נגבה יותר מ- 64 ₪ בחודש אחד. (כבר אמרנו כסף קטן – כסף גדול). ולכל זה נוכל להגיע כשכולם ירוצו להירשם: מעוטי היכולת, מעמד הביניים והחזקים כלכלית, אנשי ההר ואנשי השפלה, הצפון והדרום צעירים ומבוגרים,  "איש לרעהו ואיש לאחיו יאמר חזק" .

